



**Celouniverzitná**

**Študentská vedecká a umelecká konferencia (ŠVUK) 2019**

**vo vedách o športe**

**24. 04. 2019**

**Košice**





**Vážení študenti a kolegovia!**

**24. 4. 2019** (streda)

**sa** **v priestoroch ÚTVŠ UPJŠ v Košiciach**

 uskutoční

**celouniverzitné kolo ŠVUK VO VEDÁCH O ŠPORTE**

so slávnostným otvorením

**v** **miestnosti DB0P1** o **13:45 hod** v sekciách:

* **Vedy o športe 13:45 hod (miestnosť DB0P1)**
* **Pódiové skladby 09:00 hod (telocvičňa T5)**

**Termín odovzdania prihlášok: do 10. 04. 2019 (do 12:00 hod.) na sekretariáte ÚTVŠ.**

**Vystúpenie v teoretických sekciách sa bude realizovať prostredníctvom Power pointovej prezentácie v rozsahu 7 - 10 minút na jednu prácu**

**Kritériá postupu:** Z celouniverzitnej konferencie ŠVUK postupujú úspešné práce (po odporúčaní príslušnej komisie) z každej sekcie na celoslovenskú konferenciu organizovanú 16. 5. 2019 FTVŠ UK Bratislava.

**Kontakt:**

**pre teoretické sekcie:** prof. PaedDr. Ján Junger, CSc. jan.junger@upjs.sk

**pre pódiové skladby:** Mgr. Dana Dračková, PhD., dana.drackova@upjs.sk





**Pokyny pre spracovanie príspevku pre postupujúce práce**

**POKYNY PRE SPRACOVANIE PRÍSPEVKOV**

Prácu je potrebné odovzdať do 28. 04. 2019 na sekretariáte UTVŠ v dvoch tlačených exemplároch a v elektronickej forme CD (MS Word a PDF formáte). Maximálny počet strán je 8.

Prácu je potrebné napísať v MS Word v nasledovnej štruktúre a formátovaní:

* **Formát stránky**: okraje: pravý okraj – 2,5 cm, ľavý okraj – 2,5 cm, horný a dolný okraj - 2,5 cm.
* **Názov príspevku**: 14 písmo, veľkými písmenami, tučné (vycentrovať) (v SJ a AJ).
* **Meno a Priezvisko:** malými písmenami, tučné (vycentrovať).
* **Názov pracoviska, mesta a štátu**: malými písmenami, tučné (vycentrovať).
* **Školiteľ**: malými písmenami
* **Abstrakt:** malými písmenami okraj; obyčajné.
* **Kľúčové slová (max. 5 slov)**: malými písmenami okraj; obyčajné.
* **Abstract**: v cudzom jazyku (AJ), malými písmenami okraj; obyčajné.
* **Key words**: v cudzom jazyku (AJ), malými písmenami okraj; obyčajné.
* **Názvy kapitol**: veľkými písmenami okraj; tučné.
* **Text príspevku**: typ Times New Roman CE, riadkovanie obyčajné, medzi odstavcami vynechať riadok.
* **Zoznam bibliografických odkazov**.
* **Tabuľky, obrázky** zakomponujte priamo do textu v MS Word. Nesmú presahovať okraje (!!!), musia mať číslo, názov a adekvátnu legendu.

**Príspevok teoretického charakteru:**

Za abstraktom a kľúčovými slovami (5 slov) v cudzom jazyku, Úvod, Vlastný text, Záver, Zoznam bibliografických odkazov, Kontaktná adresa autora a e – mail.

* Formálna úprava práce podľa [smernice R-UPJŠ č. 1/2011 o záverečných a kvalifikačných prácach.](http://www.fhv.umb.sk/app/cmsFile.php?disposition=a&ID=10325)

**Technické ustanovenia ŠVUK pre sekciu ,,Pódiové skladby"**

**Sekcia ,,Pódiové skladby" má 2 podsekcie:**

1. **športovú**
2. **tanečnú**

**A Všeobecné ustanovenia**

1. Súťaž sa vypisuje pre skladby bez náčinia alebo s náčiním (tradičným aj pôvodným),

alebo s použitím prenosného náradia. Pohybový obsah tvoria:

**- v športovej sekcii** – prostriedky športovej a modernej gymnastiky, základnej, kondičnej a rytmickej gymnastiky, športovej akrobacie, skokov na trampolíne, športového aerobiku, akrobatického rock and rollu, Gymteam;

**- v tanečnej sekcii** – prostriedky ľudového, spoločenského, moderného a jazzového tanca, klasického tanca, štylizovaných druhov tanca, tanečného rock and rollu, tanečného aerobiku a tanečných disciplín IDO.

2. Do súťaže sa prijímajú pôvodné pohybové kompozície študentov, vytvorené

na zvolený hudobný sprievod.

3. Skupinu, ktorá predvádza pohybovú skladbu tvoria študenti denného štúdia univerzity, ktorú reprezentujú (muži, ženy, koedukovane). Autorom skladby môže byť jednotlivec alebo kolektív študentov, ktorí musia byť riadnymi študentmi denného štúdia príslušnej univerzity.

4. Pohybová skladba v športovej a tanečnej sekcii je predvádzaná minimálne

**štvoricou študentov.**

5. Dĺžka skladby:

 športová sekcia: 2 min. – 3 min.

 tanečná sekcia: 2 min. 30 sek. – 4 min.

6. Hudobný sprievod tvorí inštrumentálna nahrávka, pôvodná hudobná skladba alebo mix, ktorý musí byť nahratý na CD nosiči s označením názvu školy a skladby

7. Náročnosť - skladba musí obsahovať minimálne 5 priestorových zmien a cvičenci majú preukázať technickú vyspelosť pri predvádzaní skladby.

8. Priestor, v ktorom sa skladby predvádzajú, má rozmery 13 x 13m.

9. Nástup na plochu a odchod z nej môže, ale nemusí byť súčasťou skladby.

 V súlade s týmto ustanovením sa určuje aj dĺžka skladby.

10. Úbory si určia autori skladby a tvoria estetickú zložku skladby.

**B Kritériá hodnotenia**

1. Obsahová a technická hodnota – primeranosť obsahových prostriedkov vzhľadom k námetu a vyspelosti cvičencov, technické predvedenie (držanie tela, rozsah pohybu, vedenie pohybu), celková úroveň vzhľadom k zvolenému žánru, úroveň pohybovej interpretácie hudobnej predlohy v rytmickom, tempovom a dynamickom členení, jednotnosť predvedenia, súhra v pôdoryse a v priestore.

1. Estetická hodnota a umelecký dojem – kompozičná členitosť, uplatnenie kontrastnosti, využitie rozmanitosti, gradácie, logickosť sledu cvičení, rozvíjanie a variácie nosných pohybových motívov, miera estetickej funkcie vyjadrená úrovňou vzťahu obsahu a formy, techniky a jednotnosti vo vykonávaní, celkového charakteru pohybu a hudby, zosúladenie.

**C Hodnotenie skladby**

Skladbu hodnotí rozhodcovský zbor určený Radou ŠVUK. Rozhodcovský zbor pozostáva z rozhodcov jednotlivých fakúlt, ktoré sa zúčastňujú na ŠVUK a jedného hlavného rozhodcu v každej sekcii.

**Obidve sekcie:**

a) obsahová a technická hodnota skladby 0 – 10 bodov

b) estetická hodnota a umelecký dojem 0 – 10 bodov

Maximálny počet dosiahnutých bodov je teda 20 u každého porotcu.

Hodnotí sa s presnosťou na 0,5 bodu. Výsledná známka sa určí nasledovne:

- najnižšia a najvyššia bodová hodnota sa eliminuje a zo zostávajúcich sa vypočíta

 priemerná hodnota a podľa bodových ziskov sa určí 1.,2. a 3. miesto, prípadne aj

 osobitné ocenenie.

Vzhľadom k objektívnosti hodnotenia bude súťaž prebiehať v dvoch hodnotených kolách.

# Príloha A

# Prihláška

# N Á M E T O V Ý L I S T

# PÓDIOVÉ SKLADBY \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Študentská vedecká a umelecká KONFERENCIA vo vedách o športe 2019

Ústav telesnej výchovy a športu UPJŠ v košiciach

**Autor (autorský kolektív) skladby:**

**Názov skladby:**

**Autor hudby:**

**Názov hudby:**

**Trvanie skladby:**

**Námet skladby, choreografický zámer autora:**

**Pohybový obsah skladby:**

**5x priestorové rozmiestnenie:**

**\*Zakrúžkuj: (Sekcia tanečná/športová)**

**Kontakt: e - mail (vedúceho skladby):**

**Zoznam mien študentov a e - mail kontakt:**

Dátum .............................................. Podpis: ....................................................

**Príloha B**

**Prihláška na celouniverzitnú ŠVUK 2019**

**Teoretická sekcia**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Študentská vedecká a umelecká KONFERENCIA vo vedách o športe 2019

Ústav telesnej výchovy a športu UPJŠ v košiciach

**Autor práce:**

**Vedúci práce:**

**Študijný program:**

**Forma štúdia:**

**Názov práce:** ....................................................................................................................................................................................................................................................................................................................................................................................................................................................................................................................................................................................................................

**Kontakt: e – mail: ................................................................................................................**

Dátum .............................................. Podpis: ....................................................